Kom ons gee almal 'n spesiale of nie-so-spesiale wenk of wenke wat ons toepas as ons 'n potjie maak. Nie noodwendig resepte nie. Ek sal begin met 2 baie eenvoudiges van ons:
Ons snipper nooit die uie of sny dit in plat dun skywe nie. Afhangende van die grootte van die ui, word dit slegs in halwes, kwartes of agstes gesny. Dit braai makliker en kook ook nie heeltemal weg nie.
Ons voeg nooit te veel vloeistof op een slag by nie. Ons glo dit "ontwater" jou pot. Bietjie op 'n slag, laat dit amper droogkook en weer begin braai, dan voeg jy weer vloeistof by. As dit regtig mooi bruin is, kan jy bietjie meer vloeistof byvoeg en dit dan stadig laat prut. Sodoende kry jy 'n mooier kleur en die smaak van die vleis is lekkerder.
Jy (dalk ek?) kan 'n potjie se hitte baie beter beheer op gas as op die kole mits jy nie in die wind jou ding probeer en jy nie behoorlik ge-tune is nie. Ek kan ook meer ontspan saammet die gaste en hoef nie na 'n antwoord te skarrel om my vrou se vasgehaakte vraag te beantwoord of daar nog genoeg kole is nie??!
As jy 'n ui of twee in sulke cm dik skywe sny en dit onder op die potjie se bodem plaas met die vleis en ander goed bo-op, vorm dit 'n lekker buffersone. Jy sit daarna nie met enige vleis of so wat vasgebrand is nie en dit gee lekker geur ook.
Seeliefhebber, ek hou ook van die uie so 1mm voor dit brand, want dan gee dit vir 'n ou pens nie so baie wind nie
My geliefkoosde pot is 'n Lam gemeng met Bees potjie. Braai die uie in olyf olie tot 'n glans kleur, voeg dan die vleise by. Braai vleise tot mooi bruin kleur, voeg dan maggie sous by en braai vir nog so 10 minute.
Maak dan 'n mengsel van Mutton & Veg, Beef & Veg sop aan. Sodra alles mooi sag is, voeg die sop mengsel by en kook vir nog so 20 minute daarin met 'n deegie bo-op vir die ''Dumplings''. Haal deksel af en laat prut om 'n mooi kleur te kry en sodat sous deur ''Dumplings'' suiwer. Indien nog vars, voeg nog bietjie Maggie sous by en laat verder prut, maar baie belangrik, die pot moet nie droog prut nie.
Maak my wildspot presies dieselfde as bees. Daar is dan nie wild smaak of reuk nie - die wat ek by ander eet glo ek sit hulle die wild smaak in deur die takke en blare.
Om die pot gereed te kry vir gebruik: Begin deur die potjie te "spat". Gooi olyf olie en dan bietjie water. Sit dit op die hitte. Deksel toe totdat die twee begin gesels en dan deksel effe oop sodat die stoom kan ontsnap en hy weer stil raak. Nou is die potjie behoorlik gespat met olie en is gereed vir die uie en vleis.
Ek braai weer die uie en fyn knoffel eerste want dit gee lekker smaak aan die kos. Skep dit uit en dan seël ek die vleis daarna die gebraaide uie terug bo op die vleis.
Hoender pot doen ek die selfde behalwe dat dit nie nodig is om die hoender te seël nie. As ek die hoender in sit, is dit nog gevries. Dit bring mee dat jy nie landmyn hoender kry nie. As die pot gaar is, is die hoender net mooi reg en steeds in netjies stukke soos jy dit ingepak het.
'n 25lt verfblik kan gebruik word as konkaen ook wannier jy 'n poitjie doen maak hom vol sand sodat net die pot se deksil bo uitsteek. Hy hou die hitte van min brikette mooi en geen wind sal pla nie.
My mond water sommer .... ek het al die potjie ding probeer maar kyk ek is beslis nie 'n 'kok' nie. Bly maar by vleisbraai!
Vir ons Karoo boere, wie hou van 'n lekker ou kerrie skaap afval potjie met dumplings? Ek het 'n lekker resep by die huis en sal hom more plaas.
Ek gebruik heel knoffel,nie die klontjies nie die hele bos. Druk een of twee vroeg in. Word sag soos botter wat jy op alles kan smeer en jy stink ook nie so erg nie.
Braai die uie baie stadig met 'n lagie waspapier soos 'n kombersie bo-oor die uie. Dit verhoed dat daai heerlike uiegeur die lug intrek en verdwyn ipv dat dit in die uie agterbly, Die waspapier hou ook die hitte binne totdat die uie mooi sag en deurskynend gebraai het sonder om swart te word.
Volgens my mening is die beste bestanddeel van die potjie die samesyn van die mense om hom. Sonder die regte mense kan n potjie maar "taai" raak. Soos jy goeie bestanddele kies vir die pot, maak seker die geseldkap voldoen ook aan die vereistes.
Johan potjies met beesstert of skaapribbetjie is my gunsteling. Maar daardie groente van jou!! Ek sal maklik die vleis los en net dit eet. Alles wat jy daar in het, lekker!!!
Volgende word deegkluitjies bo-op geskep, en gestoom vir 15 minute, die rys tot teen die deksel, en suig die vog op. Moet nie die deksel oplig daai 15 minute nie, dan val kluitjies plat!!
Ek "spat" altyd eers my potjie. Gooi bietjie olie in die pot. Gooi dan klein bietjie water in die pot en sit hom op die vuur/gas. Die olie word warm en protesteer met die water in die pot en spat die hele potjie binne sopnat van die olie. Sit dan die deksel so klein bietjie skuins sodat die water stoom kan ontsnap en sodra hy stil raak is hy reg om aan te gaan met maak van die pot.
Ek maak ook gebruik van die pot sproeier wat jy in die pot plaas sodat hy die water met sous so eweredig versprei terwyl die pot kook.
Johann, jy moet tog seker 'n tipe van resep hê vir die skaap stert pot. Indien jy een het, stuur hom vir my asb.
Braai opgekapte uie en skep uit vir na die vleis verbruin is. Maar ek like die idee van die uie onder die vleis. Gaan so maak en ook die "spat" idee.
Laaste tyd dat ons nie meer kamp nie, maak ek die pot op die stoof.. nog lekker maar nie soos in n driebeen buite by kamp nie.